Bolesť a stuhnutosť v krku smerujúca k ramenu a lakťu: Možnosti liečby a úľavy
Dobrý deň. Už tretí deň mám problém s pravou stranou krku. Pociťujem bolesť stuhnutosť,nepríjemné pulzovanie akokeby pálenie.Šíri sa to smerom k pravéku ramenu,do pravého lakťa,zápästia.Aplikujem si suché teplo,čo zaberie nachvíľu.Skúšala som Paralen s kofeínom,Brufen. Úľava nachvíľu.
Dobrý deň,
ďakujeme za Vašu otázku.
Príčiny bolestivého a stuhnutého krku môžu byť rôzne. Najčastejšie vzníka v dôsledku napätia svalov - nevhodná spánková poloha, úraz, presilenie, dlhá pozeranie na monitor počítača. Ďalšou príčinou môže byť psychický stres alebo prežívaná úzkosť, mechanické porušenie krčnej chrbtice a iné.
Na dočasné tlmenie bolesti odporúčam liek
Flector EP 25mg
. Tento liek zmierňuje bolesť, a súčasne tlmí zápal a opuch. Odporúčané dávkovanie je 1 (25 mg) mäkká kapsula s odstupom 4 - 6 hodín podľa potreby. V priebehu 24 hodín sa nesmie užiť viac ako 3 mäkké kapsuly. Mäkké kapsuly sa majú prehltnúť celé a zapiť vodou.
Na uvoľnenie svalstva Vám odporúčam liek
Guajacuran
. Obsahuje liečivo guajfenezín, ktorý okrem iného uvoľňuje kostrové svalstvo. Odporúčané dávkovanie je 1 tableta 3 až 5-krát denne.
Pre lepšiu účinnosť a rýchlejšiu úľavu ja vhodné doplniť príjem
magnézia
. Magnézium (horčík) prispieva k správnej funkcii svalov a nervového systému.
V prípade, že do 3 dní nenastane zlepšenie zdravotného stavu, prípadne sa pridajú iné ťažkosti ako napríklad horúčka, bolesť hlavy, únava, ospalosť, nevoľnosť, je potrebné lekárske vyšetrenie pre určenie príčiny Vašich ťažkostí a nastavenie adekvátnej liečby.
Prajem pekný zvyšok dňa.
S pozdravom
Mgr. Emma Halás Haluščíková